CELEX: 62020CN0369
Language: et
Date: 2020-08-05 00:00:00
Title: Kohtuasi C-369/20: Eelotsusetaotlus, mille on esitanud Landesverwaltungsgericht Steiermark (Austria) 5. augustil 2020 – NW versus Bezirkshauptmannschaft Leibnitz

19.10.2020   
            
            
               ET
            
            
               Euroopa Liidu Teataja
            
            
               C 348/8
            
         
      Eelotsusetaotlus, mille on esitanud Landesverwaltungsgericht Steiermark (Austria) 5. augustil 2020 – NW versus Bezirkshauptmannschaft Leibnitz
      (Kohtuasi C-369/20)
      (2020/C 348/12)
      Kohtumenetluse keel: saksa
      
         Eelotsusetaotluse esitanud kohus
      
      Landesverwaltungsgericht Steiermark
      
         Põhikohtuasja pooled
      
      
         Kaebaja: NW
      
         Vastustaja: Bezirkshauptmannschaft Leibnitz
      
         Eelotsuse küsimused
      
      
                  1.
               
               
                  Kas liidu õigusega on vastuolus liikmesriigi õigusnormid, millega tekitatakse riigisiseste üksteisele järgnevate määrustega pikendamisperioodide kumulatsioon ning taaskehtestatakse seega piirikontroll, mis ületab määruse (EL) 2016/399 (1) artiklites 25 ja 29 sätestatud kaheaastase ajalise piirangu, ning seda ilma määruse (EL) 2016/399 artikli 29 kohase nõukogu vastava rakendamisotsuseta?
               
            
                  2.
               
               
                  Kas ELTL artikli 21 lõikes 1 ja ELi põhiõiguste harta (2) artikli 45 lõikes 1 sätestatud liidu kodanike vaba liikumise õigust, eelkõige silmas pidades määruse 2016/399 artiklis 22 sätestatud põhimõtet, mille kohaselt isikuid sisepiiridel ei kontrollita, tuleb tõlgendada nii, et see hõlmab õigust sellele, et isiku suhtes jäetakse sisepiiridel kontroll kohaldamata, välja arvatud aluslepingutes ja eelkõige selles määruses nimetatud tingimused ja erandid?
               
            
                  3.
               
               
                  Kui vastus teisele küsimusele on jaatav:
                  Kas ELTL artikli 21 lõiget 1 ja ELi põhiõiguste harta artikli 45 lõiget 1 tuleb vaba liikumise õiguse soovitavat toimet silmas pidades tõlgendada nii, et nendega on vastuolus riigisisese õigusnormi kohaldamine, mis kohustab isikut haldussanktsiooni ähvardusel näitama ka üle sisepiiri riiki sisenemise korral ette passi või isikutunnistust, kui konkreetne kontroll sisepiiril on vastuolus liidu õiguse sätetega?
               
            
         (1)  Euroopa Parlamendi ja nõukogu 9. märtsi 2016. aasta määrus (EL) 2016/399, mis käsitleb isikute üle piiri liikumist reguleerivaid liidu eeskirju (Schengeni piirieeskirjad) (ELT 2016, L 77, lk 1).
      
         (2)  ELT 2012, C 326, lk 391.